Mil-lum fuq Netflix se jibda jixxandar Baggio: The Divine Ponytail, film dokumentarju li jirriproduċi l-karriera sportiva ta' 22 sena ta' Roberto Baggio. Il-film jirrakkonta l-istorja ta' kif Baggio beda l-karriera tiegħu, il-kunflitti li kellu mad-diversi coaches, u anke meta l-plejer telaq mill-Fiorentina u ngħaqad mal-Juventus. F'dan il-film naraw lil Andrea Arcangeli fil-parti ta' Roberto Baggio. Arcangeli huwa magħruf għad-diversi partijiet li ħadem f'Il Paradiso delle Signore, Aldo Moro u Romulus, fost oħrajn. B'direzzjoni ta' Letizia Lamatira, jieħdu sehem ukoll Valentina Bellè, Thomas Trabacchi, Andrea Pennacchi, Anna Ferruzzo u Antonio Zavatteri. Ritratt: Facebook – Baggio: The Divine Ponytail Netflix